钦定古今图书集成/明伦汇编/氏族典/第606卷 > 《郑樵通志》 > 慕容超
## 钦定古今图书集成/明伦汇编/氏族典/第606卷 > 《郑樵通志》 > 慕容超

按《晋书慕容超载记》，“超字祖明，德兄北海王纳之子。
苻坚破邺，以纳为广武太守，家于张掖。超以诸父在，
东归至广固。德甚加礼遇，始名之曰超，封北海王。德
无子，立为太子。及德死，以义熙元年僭嗣伪位，大赦
境内，改元曰太上。义熙三年，刘裕帅师讨之，遣谘议
参军檀韶攻破临胊，超又战败，奔还广固，徙郭内人”
入保小城，裕四面进攻，杀伤甚众。超与左右数十骑
出亡，为裕军所执，送建康市斩之。时年二十六岁，在
位六年。